Vedľajšie účinky liekov
Dobrý deň. Chcem sa poradiť,po zvýšení dávky Magrilanu z 20mg na 2x 20 mg denne som začal mať problémy po cca 3 týždňoch najmä v noci ako triaška, nevoľnosť/nauzea, nepokoj, zvýšený tlak. Je to veľmi nepríjemné, myslíte že to môže byť aj serotoninový syndróm? Užívam ešte aj Mirzaten na večer 7,5mg.
Dobrý deň.
Ďakujeme za Vašu otázku.
Pri súčasnom užívaní liekov sa potencujú ich účinky, pričom zvyšuje sa riziko vzniku sérotonínového syndrómu. Typickými príznakmi séronínového syndrómu sú nevysvetliteľná horúčka so zrýchleným dýchaním alebo srdcovým tepom, potenie, svalová stuhnutosť alebo tras, zmätenosť, extrémne rozrušenie alebo spavosť. O výskyte vedľajších účinkov je však potrebné upovedomiť predovšetkým predpisujúceho lekára.
Prajem pekný zvyšok dňa.
S pozdravom
Mgr. Barbora Bičanovská